Pólny wotrožnik

Pólny wotrožnik (Consolida regalis,  syn. Delphinium consolida) je rostlina ze swójby maslenkowych rostlinow (Ranunculaceae). Dalše serbske ludowe mjena su busšinki, kaplenki, kapłank, módra broda a rosaca broda.

 Wopis 
Pólny wotrožnik je jednolětna rostlina, kotraž docpěje wysokosć wot 20 hač do 40 cm.

 Łopjena 
Měnjate łopjena njesu jara wuske kónčki. Delnje su krótko stołpikate, mjeztym zo hornje su sedźace. Jich wotrězki docpěja šěrokosć wot 0,5 hač do 1,5 mm. Wone su jednory hač wjacekróć třiličbne.

 Kćenja 
Kćěje wot meje hač do awgusta. Ćmowomódre kćenja su dołho stołpikate a docpěja dołhosć wot 15 hač do 30 mm. Jich wotroha je zrunana abo zhibnjena. Wone steja po małkich w kićach. Jich stołpiki su dlěše hač wysoke łopjena.

 Płody 
Płody su njekosmate.

 Stejnišćo 
Rosće na žitnych polach, na pućnych kromach a na pustych kraju. Ma radšo wutkate a wapnite pódy.

 Rozšěrjenje 
Rostlina je w srjedźnej a južnej Europje rozšěrjena, při čimž na sewjer hač do južneje Skandinawiskeje wustupuje.

 Wužiwanje 

 Podobna družina 
Zahrodny wotrožnik (Consolida ajacis) ma husćiše kiće. Jeho płód je kosmaty.

 Nóžki 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 300 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 230 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 



Kategorija: Maslenkowe rostliny
Kategorija: Škitane rostliny